

# Στόχος της ΠΡΟΣΒΑΣΗΣ

***Στόχος της υπηρεσίας ΠΡΟΣΒΑΣΗΣ*** ***του Πανεπιστημίου Θεσσαλίας (ΠΘ) είναι η υποστήριξη των φοιτητών και φοιτητριών με αναπηρία και/ ή ειδικές εκπαιδευτικές ανάγκες καθώς και του προσωπικού του Πανεπιστημίου Θεσσαλίας που αλληλεπιδρά με τους φοιτητές και τις φοιτήτριες σχετικά με θέματα μαθησιακής, κοινωνικής και χωρικής προσβασιμότητας στο Πανεπιστήμιο Θεσσαλίας.***

**ΠΟΙΟΙ ΦΟΙΤΗΤΕΣ ΚΑΙ ΦΟΙΤΗΤΡΙΕΣ ΕΓΓΡΑΦΟΝΤΑΙ ΣΤΗΝ ΠΡΟΣΒΑΣΗ;**

Στην **ΠΡΟΣΒΑΣΗ** εγγράφονταιφοιτητές και φοιτήτριες με**:**

* Ειδικές μαθησιακές δυσκολίες (δυσλεξία, δυσορθογραφία, δυσαριθμησία κ.ά.)
* Σύνδρομο ελλειμματικής προσοχής με ή χωρίς υπερκινητικότητα
* Αισθητηριακές αναπηρίες (οπτική αναπηρία, κώφωση/βαρηκοΐα)
* Κινητικές αναπηρίες
* Προβλήματα λόγου και ομιλίας
* Διαταραχές αυτιστικού φάσματος
* Χρόνια προβλήματα υγείας (καρκίνος, διαβήτης, καρδιακές παθήσεις κ.ά.)

 *(νόμος 3699/2008 «Ειδική Αγωγή και Εκπαίδευση ατόμων με αναπηρία ή ειδικές εκπαιδευτικές ανάγκες»)*

*\*οι φοιτητές/φοιτήτριες με ψυχικές και νευροψυχικές διαταραχές και σύνθετες συναισθηματικές δυσκολίες απευθύνονται στην Υπηρεσία Συμβουλευτικής Φοιτητών/φοιτητριών του Πανεπιστημίου Θεσσαλίας*

# Οργάνωση της ΠΡΟΣΒΑΣΗΣ

**Επιστημονική Υπεύθυνη:** Η Επιστημονική Υπεύθυνη της **ΠΡΟΣΒΑΣΗΣ** είναι η κα Μάγδα Νικολαραΐζη, Αναπληρώτρια Καθηγήτρια Ειδικής Αγωγής – Αγωγής Κωφών του Παιδαγωγικού Τμήματος Ειδικής Αγωγής.

**Επιτροπή ΠΡΟΣΒΑΣΗΣ**: Η Επιτροπή της **ΠΡΟΣΒΑΣΗΣ** αποτελείται από είκοσι δύο (22) μέλη ΔΕΠ διαφορετικών Τμημάτων του ΠΘ που επικοινωνούν μεταξύ τους για να συζητήσουν σημαντικά ζητήματα και να πάρουν κρίσιμες αποφάσεις αναφορικά με την λειτουργία της **ΠΡΟΣΒΑΣΗΣ** [(Επιτροπή ΠΡΟΣΒΑΣΗΣ)](http://new.prosvasi.uth.gr/el/249-2/).

**Συνδετικοί Κρίκοι:** Σε κάθε Τμήμα του ΠΘ υπάρχει ένας/μία Συνδετικός Κρίκος. Ο ρόλος των Συνδετικών Κρίκων είναι η ενημέρωση των φοιτητών, φοιτητριών και των διδασκόντων, διδασκουσών τους τμήματος τους για τις δράσεις της **ΠΡΟΣΒΑΣΗΣ** και η συνεργασία τους με την **ΠΡΟΣΒΑΣΗ** για την ενίσχυση της πρόσβασης των ΦμεΑ [(Συνδετικοί Κρίκοι)](http://new.prosvasi.uth.gr/el/%CF%83%CF%85%CE%BD%CE%B4%CE%B5%CF%84%CE%B9%CE%BA%CE%BF%CE%AF-%CE%BA%CF%81%CE%AF%CE%BA%CE%BF%CE%B9/).

**Αρμόδιοι Υπάλληλοι Γραμματειών**: Στις Γραμματείες κάθε Τμήματος των Σχολών του Πανεπιστημίου έχει οριστεί αρμόδιος υπάλληλος για την εξυπηρέτηση των ΦμεΑ [(Αρμόδιοι Υπάλληλοι Γραμματειών)](http://new.prosvasi.uth.gr/el/%CE%B1%CF%81%CE%BC%CF%8C%CE%B4%CE%B9%CE%B1-%CE%BC%CE%AD%CE%BB%CE%B7-%CE%B3%CF%81%CE%B1%CE%BC%CE%BC%CE%B1%CF%84%CE%B5%CE%B9%CF%8E%CE%BD/).

**Προσωπικό της ΠΡΟΣΒΑΣΗΣ:** Το Προσωπικό της **ΠΡΟΣΒΑΣΗΣ** αποτελείται από επαγγελματίες που ενημερώνουν και υποστηρίζουν τους/τις ΦμεΑ, διδάσκοντες και διδάσκουσες, καταγράφουν και αξιολογούν τις ανάγκες των ΦμεΑ και σχεδιάζουν και συντονίζουν προγράμματα υποστήριξης των ΦμεΑ.

**Εθελοντές και εθελόντριες φοιτητές/φοιτήτριες:** Οι εθελοντές και εθελόντριες της **ΠΡΟΣΒΑΣΗΣ** είναι φοιτητές και φοιτήτριες των προπτυχιακών τμημάτων του Π.Θ., που συμμετέχουν στην υλοποίηση των προγραμμάτων υποστήριξης, τα οποία σχεδιάζονται και συντονίζονται από το προσωπικό της **ΠΡΟΣΒΑΣΗΣ**.

# Υπηρεσίες ΠΡΟΣΒΑΣΗΣ

Οι υπηρεσίες της **ΠΡΟΣΒΑΣΗΣ** συνεχώς μεταβάλλονται ώστε να ανταποκρίνονται στις εξατομικευμένες ανάγκες των ΦμεΑ όπως αυτές προκύπτουν κάθε ακαδημαϊκό εξάμηνο. Ενδεικτικά, οι πιο σημαντικές υπηρεσίες και δράσεις της **ΠΡΟΣΒΑΣΗΣ που παρέχονται δια ζώσης ή/και εξ αποστάσεως** είναι οι ακόλουθες:

* Καταγραφή εξατομικευμένων αναγκών και διαμόρφωση εξατομικευμένης ενημερωτικής έκθεσης με προτάσεις για τους διδάσκοντες και τις διδάσκουσες που έχουν ως στόχο την ενίσχυση της πρόσβασή στα μαθήματα (παρακολούθηση και αξιολόγηση)
* Γνωριμία με χώρους και υπηρεσίες του Πανεπιστημίου Θεσσαλίας
* Μετακίνηση σε χώρους του Πανεπιστημίου Θεσσαλίας
* Χρήση ηλεκτρονικών εφαρμογών
* Δανεισμός υποστηρικτικής τεχνολογίας και εξοπλισμού
* Δανεισμός και χρήση υποστηρικτικής τεχνολογίας και εξοπλισμού
* Επικοινωνία με το διδακτικό και διοικητικό προσωπικό του Πανεπιστημίου Θεσσαλίας
* Συμμετοχή στα μαθήματα (καταγραφή σημειώσεων, διερμηνεία ελληνικής νοηματικής γλώσσας, επεξηγήσεις)
* Προσαρμογή εκπαιδευτικού υλικού σε προσβάσιμη μορφή (π.χ. braille, μεγέθυνση, υποτιτλισμός)
* Συνεργασία με τη βιβλιοθήκη για τη διαμόρφωση προσβάσιμων συγγραμμάτων
* Υποστήριξη στην εκπόνηση εργασιών και στην προετοιμασία για εξετάσεις
* Συμμετοχή σε σεμινάρια και εργαστήρια για την καλλιέργεια διαφόρων δεξιοτήτων που παίζουν σημαντικό ρόλο για την πρόσβαση των φοιτητών και φοιτητριών με αναπηρίες ή/και ειδικές εκπαιδευτικές ανάγκες

Σε συνδυασμό με τα παραπάνω η **ΠΡΟΣΒΑΣΗ** παρέχει προτάσεις για θέματα προσβασιμότητας των ατόμων με αναπηρίες στα υπό κατασκευή ή υπάρχοντα κτίρια του ΠΘ. Επίσης, υλοποιεί δράσεις που έχουν ως στόχο τη συμμετοχή των ΦμεΑ σε κοινωνικές δράσεις του ΠΘ.

# Για περισσότερες πληροφορίες επικοινωνήστε μαζί μας δια ζώσης ή εξ αποστάσεως

**Βόλος: Γραφείο 7, Ημιώροφος, Νέο Κτίριο, Συγκρότημα Παπαστράτου**

**Φιλελλήνων & Αργοναυτών, 38221, Βόλος**

**Τηλέφωνα: 24210 74345, 74338**

**Λάρισα: Συγκρότημα Γαιόπολις**

**Περιφερειακή Οδός Φαρσάλων – Τρικάλων, 41500, Λάρισα**

**Τηλέφωνα: 2410 684396, 684395**

**Ώρες επικοινωνίας 10.00-15.00**

**Ηλεκτρονικό ταχυδρομείο: prosvasi@uth.gr**

**Skype Name: ΠΡΟΣΒΑΣΗ Π.Θ.**

**Facebook:** [**Πρόσβαση Πανεπιστημίου Θεσσαλίας**](https://www.facebook.com/%CE%A0%CF%81%CF%8C%CF%83%CE%B2%CE%B1%CF%83%CE%B7-%CE%A0%CE%B1%CE%BD%CE%B5%CF%80%CE%B9%CF%83%CF%84%CE%B7%CE%BC%CE%AF%CE%BF%CF%85-%CE%98%CE%B5%CF%83%CF%83%CE%B1%CE%BB%CE%AF%CE%B1%CF%82-302676353270627/appointments/)